Assemblea de zona Baix Vallès (Badia, Barberà, Cerdanyola, Montcada, Ripollet, Santa Perpètua)
2024-04-10 12:30 - 14:00, 2024-05-08 12:30 - 14:00, 2024-06-05 12:30 - 14:00 (Europe/Madrid) | Ateneu de Cerdanyola, Carrer de la Indústria, 38, 40, Cerdanyola, 08290, Espanya
Assemblea de Zona Baix Vallès – 12.30h Ateneu de Cerdanyola – En línia: https://meet.jit.si/AssembleaZonaBaixValles

Xerrada per Palestina: Context i lluita sindical
2024-04-10 19:00 - 20:30 | CGT Barcelona, C/ del Pare Laíne, 18, Barcelona, Catalunya, 08015, Espanya
Dimecres 10 d’Abril de 2024 a les 19.00 Seu de CGT Barcelona, c/Pare Laínez, 18

La masacre a Palestina continúa sense treva, mentre la comunitat internacional no respon.
Quin és el context d’aquest genocidi? Què podem fer des del moviment sindical per revertir aquesta situació?
Des de Cgt Ensenyament ens sumem a la mobilització permanent contra el genocidi, la neteja ètnica i la colonització de Palestina. És per això que hem organitzat una xerrada a càrrec de Nour Torelló, de la Comunitat Palestina de Catalunya i Alys Samson Estapé, de la Coalició Prou Complicitat amb Israel, que ens ajudaran a profunditzar en aquestes preguntes.
L’acte es farà a terme el proper 10 d’abril a les 19.00 hores a la seu de CGT Barcelona, al carrer Pare Laínez, 18 (Àtic).
Fem una crida a tota la població a participar d’aquesta mobilització permanent.
NO A LA GUERRA I VISCA EL POBLE DE PALESTINA LLIURE!!
STOP AL COMERÇ D’ARMES AMB ISRAEL!
Us hi esperem.
Secretariat Permanent CGT Ensenyament BCN

VII Jornades Pedagògiques Deixa de Ser Una Illa 2024
2024-04-12 08:00 - 2024-04-13 18:30 | CGT Reus, Plaça del Nen de les Oques, 8, 1r D, Reus, Tarragona, 43202
Fa anys un grup de gent inquieta de les comarques de Tarragona vam decidir organitzar-nos amb el nom de Deixa de ser una illa – CGT. Va ser al 2011 quan, amb l’objectiu de col·lectivitzar els nostres sabers didàctics, professionals i sindicals, vam decidir organitzar les primeres jornades pedagògiques. Any rere any, gràcies a la motivació i la bona rebuda de les persones assistents, es van dur a terme fins a sis jornades pedagògiques consolidant així un espai de trobada des de baix per compartir horitzontalment neguits, experiències i reflexions. Un espai i un temps necessaris que sovint no trobem a dia a dia dels nostres centres educatius.

Per tot això, aquest 2024 tornem a organitzar les VII Jornades Pedagògiques Deixa de Ser Una Illa: L’educació en moviment. A continuació us deixem tota la informació amb el programa detallat, les persones que hi participen, les inscripcions, etc.

PROGRAMA COMPLET

L’educació en moviment. VII Jornades pedagògiques Deixa de Ser Una Illa

12 i 13 d’abril de 2024. Escola Pompeu Fabra, Reus.

Divendres 12 d’abril

18:30h Xerrada inaugural amb Mal d’Escola (Toni Álvarez i Adriana Rubio) i Jordi Solé

Toni Álvarez i Adriana Rubio són mestres i membres del podcast Mal d’Escola. Jordi Solé és un pedagog i educador social que investiga sobre pedagogia social i teoria de l’educació.

Dissabte 13 d’abril

9:30h Arribada i presentació de les jornades

10h Espais simultanis:

Taula d’experiències en memòria històrica amb companyes de la Xarxa d’Educació i Memòria del País Valencià (XEIM-PV)

Montserrat Teruel i Carmen Garcia són llicenciades en Geografia i Història i Belles Arts respectivament. Ambdues formen part de l’equip directiu de l’IES Benigasló de la Vall d’Uixó (la Plana Baixa).

Educació no violenta amb Francina Balagué (Comunicació No Violenta)

Francina Balagué és logopeda, formadora i acompanyant de comunicació no violenta (CNV) des de fa 15 anys.

Tallers de Filosofia amb Eva Gilabert (Col·lectiu Filosofia 3/18)

Eva Gilabert és mestra d’educació infantil i màster en Filosofia. Membre del Col·lectiu Filosofia3/18 (FpN).

Tallers d’educació sexoafectiva amb Irene Dlegado (Associació 3Violetes)

Irene Delgado és advocada i tècnica d’agent d’igualtat. Formadora en empreses, AAPP i centres educatius i esportius. Especialista en violència de gènere i assetjament digital. Fundadora de l’Associació 3Violetes.

Tecnologia amb ulls crítics amb Cecilia Bayo

Cecília Bayo és llicenciada en Humanitats per la Universitat Pompeu Fabra. Membre del grup de mares i pares aliats amb XNet per la democràcia digital en educació

13h Ponència: Llums i ombres de la pública com a element transformador amb Paula Blooom

Paula Blooom és mestra en una escola pública madrilenya amb Màster en Memòria i Crítica de l’Educació. Doctoranda a la UAM. Membre de la Red Internacional de Educación (RIE).

14h Pausa per dinar

El dinar i l’esmorzar tindran un cost econòmic per cobrir-ne les despeses. És important que indiqueu amb antelació al formulari si us quedareu a dinar o no per poder gestionar-ho el millor possible.

15:30h Taller didàctic: Com ens organitzem condiciona com participem?

16h Taula rodona: per a què eduquem? amb Asun Pié, Àngels Martínez Bonafé i Segundo Moyano

Asun Pié és dcotora en Pedagogia (UB) i diplomada en Educació Social. Professora de Psicologia i Ciències de l’Educació a la UOC. Àngels Martínez Bonafé és professora jubilada de Ciències Socials a l’IES Isabel de Villena (València), ha estat membre del grup d’investigació Gea-Clío i Social(s)UV, així com dels MRPs del País Valencià. Segundo Moyano és educador social i doctor en Pedagogia per la UB. Actualment és professor a la UOC del Grau d’Educació Social i és membre de la Taula per a la Reflexió en Educació Social.

17:30h Tancament de les jornades amb actuació Clown

Aquestes jornades estan reconegudes pel Departament d’Educació (10 hores). Per fer la inscripció cal que us apunteu al següent enllaç i que feu una transferència de 15€ al compte bancari de la Federació Comarcal Baix Camp de CGT [REDACTED] amb l’assumpte “JORNADES 2024 + NOM I COGNOMS” per poder sufragar les despeses de l’esmorzar i el dinar.

Per fer les inscripcions cal que ompliu el següent formulari: https://forms.gle/ngHDwCt3WsoEgK3n6 (potseriorment us sortirà l’enllaç a la formació en XTEC, però és important que respongueu aquest per poder fer la distribució dels tallers).

Per més informació o qualsevol dubte, podeu escriure al correu electrònic que hem habilitat per a les jornades pedagògiques: jornadespedagogiquesddsi@cgtcatalunya.cat.

JORNADES-2024-DDSIBaixa

Jornada Català i Escola
2024-04-20 09:30 - 19:30 | Cotxeres de Sants, Carrer de Sants, 79, Distrito de Sants-Montjuïc, Barcelona, Barcelona, 08014
Jornada Català i Escola
Durant la jornada, compartirem estratègies, experiències i reflexions sobre com podem enfortir la presència del català dins del sistema educatiu i enfrontar els reptes actuals. Amb taules rodones, ponències i espais de debat, busquem generar un diàleg constructiu i proactiu.
La vostra veu és vital en aquesta conversa. La diversitat de perspectives dels diferents sectors laborals enriquirà la discussió i ens ajudarà a construir un futur més inclusiu i representatiu per a tots.
Data: 20 d’abril de 2024
Hora: 9:30h (o l’hora que pugueu venir)
Lloc: Cotxeres de Sants
Us animem a reservar aquesta data a les vostres agendes i a compartir aquesta invitació amb els vostres col·legues. La vostra participació és fonamental per a la força i la unitat del nostre sindicat i per a la promoció de la llengua catalana.
Per a més informació i per inscriure-vos, seguiu l’enllaç proporcionat a la invitació original o poseu-vos en contacte amb nosaltres directament.
Esperem comptar amb la vostra assistència i suport.
Pública i en català

VAGA de Biblioteques de Barcelona
2024-04-22 | Barcelona
El personal de Biblioteques de Barcelona va decidir en assemblea, el passat dilluns 8 d’abril, fer VAGA la vigília de Sant Jordi, coincidint amb el Pregó de la lectura, que inicialment havia de tenir lloc a la Biblioteca Gabriel García Márquez.
La vaga, convocada pel Comitè de Biblioteques de Barcelona (CGT i Intersindical), té com a objectiu denunciar el malestar de la plantilla per la falta de conciliació i la falta de reconeixement del sector, així com reivindicar la resta de les demandes històriques del personal (agrupades sota el @defensembiblios).

El personal de @BibliotequesBCN convoquem vaga el 22 d’abril, Pregó de la lectura:

No podem sostenir un servei de qualitat sense conciliació
Falta reconeixement del sector
No es compleixen els acords
Demandes pendents
#DefensemBibliosBCN

Des de la CGT, fem una crida a la mobilització de la plantilla perquè sabem que els drets s’aconsegueixen lluitant. Juntes podem arribar més enllà!
CGT BIBLIOTEQUES DE BARCELONA
web CGT Biblioteques
twitter CGT Biblioteques

Jornada de prevenció de riscos laborals de CGT Catalunya
2024-04-25 10:00 - 14:00 | Can Batlló, c/ Constitució, 19, Barcelona
Jornada de PRL de CGT Catalunya
El proper 25 d’abril de 10h a 14h es portarà a terme una Jornada de Prevenció a Can Batlló (al barri de la Bordeta/Sants, Carrer Constitució 19).
L’objectiu de la Jornada és crear una espai de cooperació i ajuda mútua entre les persones que portem a terme feines relacionades amb la Salut Laboral dins CGT de Catalunya. Alhora, volem posar sobre la taula les necessitats pràctiques i reals de les Delegades de Prevenció, estructurant una agenda comuna de treball en temes importants en aquesta vessant.
A CGT de Catalunya hi ha Delegats/des de Prevenció (DP) amb experiència i coneixements en múltiples àmbits, que entenem poden ser aprofitades per altres DP o afiliats/des que fan feina en matèria de Salut Laboral.
La trobada s’iniciarà a les 10h amb una roda de presentacions de les DP participants, i unes breus intervencions de companyes de diferents empreses i sectors.
Els temes que es tractaran seran:

Mútues.
Coeficients reductors.
Productes químics i tòxics perillosos.
Riscos psicosocials amb perspectiva de gènere.
Prestacions de risc durant l’embaràs, criteris i actuació de les mútues.

Ens dividirem en Grups de Treball per a posar en comú necessitats i experiències dels diferents àmbits d’actuació amb l’objectiu d’extreure conclusions sobre quines necessitats i eines de lluita seria interessant desplegar com a sindicat.
Us hi esperem!
Fem Xarxa i Suport Mutu en matèria de Salut Laboral!
O els seus beneficis o la nostra Salut!
Secretaria de Salut Laboral de CGT de Catalunya i Grup de treball de PRL de la CGT

Assemblea general afiliació PAE - Proposta vaga
2024-04-29 18:00 - 19:30 | Barcelona
CGT Laborals convoquem a tota l’afiliació PAE de tots els territoris a assistir a l’assemblea general per tractar un únic punt:
– Donar suport a la VAGA GENERAL PAE.
Aquesta proposta surt de l’organització de les treballadores amb la intenció de pressionar per aconseguir la RECLASSIFICACIÓ DEL PAE. Així doncs, com a sindicat assembleari que som, convoquem a tota l’afiliació per sotmetre a votació si volem donar suport com a CGT a aquesta vaga promoguda per les treballadores.
És molt important la vostra assistència a l’assemblea.
Entre totes decidim!
Juntes som més fortes!

Formació: Recuperem la democràcia als centres!
2024-05-04 09:00 - 14:00 | Federació Local de Barcelona, c/ Pare Laínez, 18, Barcelona, Barcelona
CGT Ensenyament oferim un curs gratuït de 15 hores reconegut pel Departament d’educació on presentem i posem en pràctica la “Guia pràctica de democràcia als centres educatius”.
Arran de l’aprovació de la LEC (“Llei d’educació de Catalunya”, Llei 12/2009, de 10 de juliol) i els subsegüents decrets, el funcionament i organització dels centres educatius va fer un gir que limita a l’equip directiu de la majoria de decisions que abans requeien al claustre i al consell escolar, però alhora possibilita a cada centre dotar-se d’unes normes de funcionament i projecte educatiu propis.
És per aquest motiu que com a docents hem de conèixer el marc regulador bàsic que regeix els centres educatius per tal de participar i contribuir en la construcció democràtica dels nostres centres.
CGT Ensenyament hem elaborat una guia pràctica de democràcia als centres on trobareu una breu descripció dels documents i dels òrgans col·legiats que regeixen el funcionament i l’organització dels centres educatius. Expliquem què són i com hi podem influir els docents i la resta de treballadores de l’escola pública. El que oferim amb aquesta guia és sobretot una sèrie de consells i de pautes organitzatives: accions i prevencions que podem aplicar als nostres centres.
El curs de formació consistirà en 5 hores presencials on es farà una breu contextualització del canvi legislatiu que va encetar l’aprovació de la LEC, una introducció a la guia i dos tallers pràctics; i 10 hores de treball individual en línia que consistirà a respondre uns qüestionaris i resolució d’un cas pràctic.
Programa de la formació
9.00 Acollida
9.30 La democràcia als centres: d’on venim i on anem?
10.00 Presentació de la Guia “Recuperem la democràcia als centres”
10.30 Pausa i cafè
11.00 Taller d’anàlisi i elaboració dels documents d’organització i funcionament del centre
12.00 Taller d’estratègies de participació democràtica
13.30 Posada en comú i tancament
Per fer les inscripcions cal que ompliu el següent formulari: https://ja.cat/OgUxp (posteriorment us sortirà l’enllaç a la formació en XTEC)
Per més informació o qualsevol dubte, podeu escriure al correu electrònic cgtensebcn@cgtcatalunya.cat
CGT Ensenyament

Assemblea professorat Sensei
2024-06-11 17:00 - 18:00 | Barcelona
Dimarts 11 de juny a les 17h ens veiem a l’assemblea de professorat Sensei per fer el traspàs de la reunió de CGT amb el Departament, fer valoració del curs i del programa, abordar l’impagament de les hores de codocència i les possibles accions. Ens trobarem online en aquest enllaç: https://acortar.link/rP92Fa

Assemblea de fi de curs Deixa de Ser Una Illa - CGT Ensenyament
2024-06-18 17:30 - 21:00 | CGT Reus, Plaça del Nen de les Oques, 8, 1r D, Reus, Tarragona, 43202
Acomiadem el curs juntes fent anàlisi i balanç crític de la feina feta
ASSEMBLEA OBERTA DE FI DE CURS
Dimarts 18 de juny
17:30h
Local de CGT a Reus (Plaça del Nen de les Oques, 8, 1r D)
En acabar, prendrem alguna cosa al Campus!

Abel llibertat! 22 juny als Jardinets de Gràcia
2024-06-22 18:00 - 20:00 | Jardinets de Gràcia, Jardinets de Gràcia, Barcelona, Espanya
Abel llibertat!
Amor per l’anarquia, odio a la repressió
Segrestat per l’estat el passat 30 de maig
Concentració
22 de juny a les 20h
Jardinets de Gràcia, Barcelona
Del 20 al 23 de juny mobilitzacions a Lleida, Barcelona i Madrid per la llibertat de l’activista anarquista Abel, empresonat en ser acusat falsament d’agredir un nazi després d’una manifestació del sindicat policial d’extrema dreta Jusapol el 2018 a Barcelona.
#LibertadAbel
#LlibertatAbel
Més informació del seu cas a:
https://x.com/Egida_dca/status/1802716461217034604

Aturem les guerres! Jornada antimilitarista
2024-06-29 10:00 - 17:00 | Plaça del Diamant, Plaça del Diamant, Barcelona, Barcelona, 08012
Aturem les guerres
Jornada antimilitarista i solidària amb Palestina
Les guerres les decideixen les elits, les conseqüències les paguem el poble.
Dissabte 29 de juny
Plaça del Diamant, Gràcia, Barcelona

PROU! Posem límits al turisme!
2024-07-06 18:00 - 20:00 | Rambla de Catalunya, La Rambla, Ciutat Vella, Barcelona, Barcelona, 08002
PROU! POSEM LÍMITS AL TURISME
Manifestació el dissabte 6 de juliol a BARCELONA, 18h La Rambla/Drassanes
Ja hi ha 8 columnes des de diferents punts de BCN per anar a la manifestació del #6J Prou! #PosemLímitsAlTurisme
L’aposta econòmica dels macroesdeveniments i el turisme massiu significa:

Pujades de lloguer
Cooptació d’habitatges per a usos turístics i temporals
Generació de feina precària
Destrucció de barris i ciutats

Aturem-la i parem els peus a polítics i especuladors!

Que no ens fotin les VACANTSes
2024-07-08 12:00 - 13:00 | Departament d’Educació, Via Augusta 202-226, Barcelona, Barcelona, 08025, Espanya
Que no ens fotin les VACANTSes
Concentració dilluns 8 de juliol
12.00 h
Departament d’Educació. Via Augusta, 202-226, Barcelona

Assemblea PreDocs a la Universitat de Lleida
2024-07-08 18:00 - 19:30 | Universitat de Lleida, Lleida
Es convoca assemblea per parlar sobre el contingut de la reunió amb els responsables de la UdL.
Ens veiem dilluns dia 8 de juliol a les 18h a l’edifici Polivalent 1, aula 1.12, del Campus de Cappont.
Contacte: doctorandsenlluitaudl@gmail.com
@cgtenseponent

CGT Ensenyament Ponent-Pirineus

Jornades de Pedagogies Llibertàries 2024
2024-07-11 11:00 - 2024-07-14 13:00 | Can Batlló, c/ Constitució, 19, Barcelona
De l’11 al 14 de juliol es faran unes Jornades de Pedagogies Llibertàries, aquí el programa #pedagogiesllibertàries #Pedagogia

Aquests seran els temes que tractarem en les taules de debat en petit format de divendres!

Ho organitza:
Pedagogies Llibertàries
@Pedagogies_llib

Jornada Inaugural de l'Escola d'Estiu 2024
2024-07-18 18:30 - 20:00 | Casal Transformadors, c/ Ausiàs Marc, 60, Barcelona, Barcelona
Dijous 18 presentarem l’Escola d’Estiu Joan Liébana a Barcelona i l’obrim parlant de feminisme i l’organització popular i sindical. Encara no heu vist el programa sencer? Afanyeu-vos que dilluns 8 tanquem les inscripcions!
Programa i inscripcions aquí: https://cgtcatalunya.cat/programa-escola-estiu/

Escola d'Estiu 2024 de CGT Catalunya
2024-07-19 18:00 - 2024-07-21 17:00 | Casa de Colònies Vespella d’Esplai. Gurb, 08503 Gurb, Barcelona, Gurb, Barcelona, 08503
Escola d’Estiu Joan Liébana 2024
19, 20 i 21 de juliol 2024, a Gurb
Formació i lluita sindical contra el rendisme i el capital
Ja hem tancat el programa de formacions i tallers de l’Escola d’Estiu 2024, que farem conjuntament amb el Sindicat de Llogateres de Catalunya.La data límit per a reservar plaça per a l’escola d’estiu serà el proper 10 de juliol, així que us recomanem que si teniu pensat anar-hi us inscriviu quan abans millor.Programa: https://cgtcatalunya.cat/programa-escola-estiu/Formulari inscripció: https://framaforms.org/inscripcio-a-lescola-destiu-CGTRecordem que a part de tallers i formacions, durant tot el cap de setmana a Gurb també i haurà:

Espai infantil, amb monitoratge de l’Escola Arcàdia.
Espai Podcast “La Sobretaula” amb entrevistes i ràdio en directe a diferents participants i ponents de l’escola d’estiu.
Piscina.
Bar obert amb cafès, begudes i pica pica.

CGT Catalunya

Generalitat Prou Complicitat amb Israel!
2024-08-24 18:00 - 20:00 | Plaça Sant Jaume, Plaça Sant Jaume, Barcelona, Espanya
Aquest dissabte a les 18h a Plaça Sant Jaume de Barcelona, us convoquem a honrar a les palestines assassinades i a reclamar a @gencat prou complicitat amb l’estat genocida d’Israel!

Porta sabates velles!
Visca Palestina lliure!
#StopArmesAmbIsrael

Prou Complicitat #AturemElGenocidi

@proucomplicitat

Enfonsem The District, prou màfia immobiliària!
2024-09-25 08:00 - 2024-09-26 17:00 | Barcelona
Enfonsem The District
Aquest setembre la màfia immobiliària torna a celebrar la fira internacional de l’especulació a Barcelona.
Guardeu-vos les dates i compartiu. Per tercer any, els donarem la benvinguda que es mereixen!
#EnfonsemtheDistrict
Sindicat de Llogateres i Llogaters
@SindicatLloguer

Concentració Concurs de trasllats 2024-2025 (CT 24-25)
2024-10-17 08:00 - 17:00 | Barcelona
Volem totes les places vacants al concurs de trasllats. Fora els decrets de plantilles i de direccions que permeten bloquejar places. Volem transparència i no concursar a cegues. Volem concurs cada any.
Concentracions als Serveis Territorials d’Educació de Lleida, Girona, Catalunya Central i Tarragona
Dilluns 21 d’octubre de 2024
18.00 hores
S’ha convocat als sindicats a la mesa sectorial per parlar sobre l’esborrany del concurs de trasllats docents aquest dimarts.
No volem un caos com el de les adjudicacions d’estiu 2.0. És el moment de fer-nos escoltar!

#DimartsAmbPalestina
2024-10-29 18:00 - 19:00 | Plaça Sant Felip Neri, Plaça Sant Felip Neri, Barcelona
Us convoquem el dimarts 29 Octubre a les 18h a la plaça Sant Felip Neri a Barcelona per fer una foto conjunta amb la samarreta per Palestina.

#DimartsAmbPalestina
#EnsenyemVida
USTEC – CCOO – CGT – LA INTERSINDICAL – UGT
Fes la teva comanda: https://www.cgtensenyament.cat/campanya-unitaria-de-samarretes-solidaries-amb-palestina/
Manifest: https://www.cgtensenyament.cat/manifest-en-defensa-dels-dimartsambpalestina/

Vaga indefinida Escola ITES
2024-11-05 08:00 - 2024-12-01 17:00 | Escola d’FP ITES, C/ Bailen 36, Barcelona, Barcelona, Spain
Dimarts 29 d’octubre va començar la primera jornada de la vaga indefinida convocada pels treballadors de l’escola d’audiovisuals ITES de Barcelona. El seguiment va ser de gairebé un 50% respecte a una plantilla de 50 persones treballadores i des de CGT hem denunciat la substitució de 2 professors, fet molt greu.

La vulneració de les seves condicions laborals i la falta de garanties en l’educació dels alumnes, motius principals de la declaració de vaga

La secció sindical de CGT al centre d’FP ITES S.L. ha comunicat l’inici d’una vaga indefinida a partir de dimarts 29 d’octubre a les 8:00 – al carrer Bailèn 36 – en protesta per les condicions laborals abusives i les pràctiques empresarials inadequades per part de la nova gerència i direcció, que prové del món de les inversions immobiliàries i la tecnologia blockchain.
El centre, dedicat a la formació professional en el sector audiovisual, té quasi dos-cents alumnes matriculats i una llarga trajectòria en la formació de professionals, essent considerat un centre de referència amb més de quaranta anys d’experiència en el sector.
La secció sindical de CGT, formada per més del 50% de la plantilla, acusa la nova gerència de vulnerar reiteradament els drets dels treballadors, incloent-hi ampliacions de jornades fora de conveni, modificacions substancials de les condicions de treball, pagament incorrectes, així com canvis en els horaris sense justificació.
S’han reduït també funcions i apartat injustificadament de les seves tasques a diverses treballadores a l’hora que s’ha donat una manca absoluta de transparència sobre la nova direcció i els seus objectius empresarials, generant així un ambient hostil i un entorn laboral insegur. Una direcció sense cap mena d’experiència prèvia en l’àmbit educatiu que està gestionant el centre com si es tractés d’una start-up.
Des de l’entrada del nou accionista majoritari, a l’agost d’aquest any, els treballadors del centre denuncien un «maltractament sistemàtic» on els crits, el mòbing i el silenci administratiu s’ha convertit en el dia a dia dels treballadors. Una situació que ha provocat que al llarg del mes de setembre s’hagin donat baixes mèdiques al 20% de la plantilla la majoria per ansietat.
La decisió d’aturar l’activitat de l’escola ha estat presa després de les imposicions injustificades per part de la direcció, que en menys de dos mesos ha creat un clima laboral insuportable on els crits, els abusos i les males formes s’han convertit en un hàbit.
La convocatòria de vaga, que afecta una cinquantena de treballadors, ha estat l’únic camí possible del conjunt de treballadores davant la negativa a mantenir un diàleg per part de l’empresa. Aquests canvis han afectat també l’alumnat, que ha vist com el nivell docent i el pla educatiu han estat menyspreats des del primer dia de classes, deixant de rebre el servei que se’ls va oferir durant les portes obertes al centre.
Cada dia les treballadores estan fent piquet davant de l’escola al carrer Bailen, 36. Fem una crida a la solidaritat i a fer-los suport

Concentració Residència Pública Joan XXIII
2024-11-11 11:00 - 14:00 | Plaça Sant Jaume, Plaça Sant Jaume, Barcelona, Espanya

Jornada de formació sobre VAGUES
2024-11-30 10:00 - 19:00 | Ateneu Popular Flor de Maig, c/ Dr Trueta, 195, Barcelona, Barcelona, 08005
Des de CGT Catalunya us volem convidar a una jornada de formació sobre VAGUES per a l’afiliació el dissabte 30 de novembre a l’Ateneu Flor de Maig de Poblenou (Barcelona).
Temes:

10.00h Formació sobre conflicte sindical i vagues. Amb Òscar Murciano.
12.30h Com funciona la Caixa de Resistència Confederal de CGT. Amb Azu Sànchez.
14.00h Dinar
16.00h Acostament Psicosocial a la Vaga. Amb Xavier Minguez.
18.00h Debat Sobre Vagues Socio Polítiques.

Inscripció necessària, només afiliació CGT.
Més info: formaciobasicacgt@cgtcatalunya.cat

Manifestació Palestina - Bloc Educatiu
2024-11-30 16:30 - 19:00 | Plaça Sant Jaume, Plaça Sant Jaume, Barcelona, Espanya
Els sindicats que impulsem els #DimartsAmbPalestina cridem a participar juntes i a formar un BLOC EDUCATIU aquest dissabte 30N a la MANIFESTACIÓ convocada per la Palestina_cat, Prou Complicitat i la RESCOP1 per denunciar el genocidi als pobles de Palestina i el Líban, per seguir exigint Stop Armes Amb Israel i per una Palestina Lliure.
Punt de TROBADA: Pça Sant Jaume (pel c/ de la Llibreteria.)
16;30h Paradeta amb samarretes solidàries. (16:30 a 17:00h)
Foto de grup amb les samarretes (17:00h)
BLOC EDUCATIU: #LaSolidaritatEduca #NoCallem #EnsenyemVida

1a Trobada Organitzativa de PDCs UOC
2024-12-13 18:00 - 20:00 | Can Batlló, c/ Constitució, 19, Barcelona
1a Trobada Organitzativa de PDCs UOC

El professorat col·laborador de la Universitat Oberta de Catalunya ens trobarem divendres 13 desembre a les 18h a Can Batlló. Parlarem de precarietat, contracte mercantil, tasques, remuneració, horaris, etc. És temps d’organitzar-se i reclamar per aquests drets silenciats. És temps que la UOC obri una via de laboralització per als PDCs que així ho reclamin i demanin, el professorat col·laborador UOC volem accedir als mateixos drets laborals que tenen la resta de treballador@s UOC.

Diem prou a la nostra condició de falsos autònoms!Volem vies de laboralització clares per al professorat col·laborador de la UOC!

Connectem-nos!! Juntes som més fortes!!!

PDCs UOC

Nota: per a seguir la trobada en línia, envia un correu a cgtuoc@gmail.com i t’enviem l’accés privat a la conferència.

Amb el suport de:

CGT Universitat

Secció Sindical CGT UOChttps://cgtcatalunya.cat/uoc/cgtuoc@gmail.com@CgtUoc

082 Assemblea per constituir una plataforma d'equips educatius pel dret a l'habitatge al Vallès Occidental
2025-02-19 18:00 - 19:30 | Ateneu Candela, Carrer de Sant Gaietà, 73, Terrassa
Ens estem organitzant per la defensa de l’habitatge i contribuir en la lluita contra els desnonaments (tal com han fet a Salt i a Barcelona)
“SENSE HABITATGE, NO PODEM EDUCAR!”
Assemblea el 19/02 a les 18:00 a l’Ateneu Candela de Terrassa
Telegram com a espai de trobada virtual
https://t.me/+RRhQa1vEKsI1MDl
